‘‘हम अपनी वैबसाइट पर तमाम कंटैट डालते रहते हैं. मसलन, अभी हम ने लोगों को चुनौती दी है कि वे 3 मिनट की एक बहुत ज्यादा डरावनी फिल्म बना कर भेजें. अब लोगों की जो फिल्में आएंगी, उन में से जो काफी अच्छी होगी, उन्हें तकनीकी स्तर पर विकसित कर कंटैंट की इच्छा रखने वालों के सामने पेश कर देंगे. इस तरह हमारा यह प्लेटफौर्म कंटैंट को पैदा करने वाला, कंटैंट मुहैया करने वाला व प्रतिभाओं के लिए पैसा मुहैया करने वाला भी साबित होगा. आखिर, हमारे इस प्लेटफौर्म से कलाकार, निर्देशक, कैमरामैन, संगीतकार, लेखक, तकनीशियन सभी जुड़ रहे हैं.